Diari Oficial de la Generalitat Valenciana


Sumari del DOGV 5866, del 08-10-2008 (2008/11352)

Informació pública de l'alternativa tècnica presentada al Programa d'Actuació Integrada del Sector Sòl Apte per a Urbanitzar Residencial de les Normes Subsidiàries de San Rafael del Río.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5866

Data del DOGV
:   08-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11256


Data del document
:   01-10-2008

Organisme emissor
:   Urbaja Catalunya, SL

Tipus de document
:   Informació Pública

Descriptors 

:   * San Rafael del Río
    * pla d'urbanisme
    * empresa privada

Informació pública de l'alternativa tècnica presentada al Programa d'Actuació Integrada del Sector Sòl Apte per a Urbanitzar Residencial de les Normes Subsidiàries de San Rafael del Río. [2008/11511]  
La mercantil Urbaja Catalunya, SL, amb seu social al carrer d'Aragó número 390, àtic 6, de Barcelona, i amb CIF número U52330044, té intenció de participar en el concurs per a l'adjudicació del Programa d'Actuació Integrada del Sector Sòl Apte per a Urbanitzar Residencial de les Normes Subsidiàries de San Rafael del Río. Les bases particulars del concurs, que van ser aprovades pel Ple de l'Ajuntament el 18 de maig de 2007, van ser publicades en el Butlletí Oficial de la Província de Castelló de data 24 de juliol de 2007 i es va enviar l'anunci de licitació al Diari Oficial de la Unió Europea el 14 d'agost de 2008, el qual també va ser publicat en el Diari Oficial de la Comunitat Valenciana número 5847, de data 11 de setembre de 2008.  
De conformitat amb el que disposa l'article 134 de la Llei 16/2005, de 30 de desembre, de la Generalitat, Urbanística Valenciana (d'ara en avant LUV) i només a l'efecte de presentació d'al·legacions, s'exposen al públic, durant el termini d'un mes, comptador des de l'endemà de la publicació d'este anunci en el Diari Oficial de la Comunitat Valenciana, els documents següents:  
- Còpia de l'alternativa tècnica, que inclou:  
· Justificació de la integració territorial.  
· Estudi d'integració paisatgística.  
· Pla parcial urbanístic.  
· Projecte d'urbanització.  
Estos documents estan protocol·litzats a la Notaria de Jesús María Gallardo Aragón i Manuel Manzanares Echeguren, amb residència i domicili al passatge del Doctor Ricardo Santos, número 12, entresòl, de Vinaròs (Castelló). Així mateix, se n'ha depositat una còpia a l'Ajuntament de San Rafael del Río.  
Durant el termini d'exposició, qualsevol persona que ho desitge podrà comparéixer a la notaria on està protocol·litzada l'alternativa tècnica, en horari de 09.00 a 14.00 hores, de dilluns a divendres i dijous de 17.00 a 19.00 hores, per a obtindre una còpia de l'acta de protocol·lització o sol·licitar que li siga mostrada, així com formular-hi al·legacions i suggeriments. Així mateix, podrà comparéixer a l'Ajuntament de San Rafael del Río, en horari d'atenció al públic, on està depositada una còpia de la documentació esmentada, a fi d'examinar-la i presentar-hi les al·legacions que crega oportunes.  
Prèviament a la publicació d'este anunci, de conformitat amb el que disposa l'article 134 de la LUV, s'ha remés un avís de l'inici del procediment de gestió indirecta del Programa d'Actuació Integrada del Sector Sòl Apte per a Urbanitzar Residencial de les Normes Subsidiàries de San Rafael del Río, al domicili fiscal de les persones que consten en el cadastre com a titulars dels drets afectats per l'actuació proposada.  
Així mateix, i de conformitat amb el que disposen els articles 59.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i 296.4 del Decret 67/2006 (ROGTU), este edicte compleix la funció de notificació per a aquells eventuals titulars desconeguts, amb parador ignorat o, per als qui intentada la notificació, no s'haja pogut practicar, sense perjudici que l'avís als titulars esmentats s'efectue addicionalment mitjançant la publicació en el Butlletí Oficial de la Província de Castelló.  
Barcelona, 1 d'octubre de 2008.- L'administrador: Óscar Monge Arroyo.